As grudas (scientificament Gruidae) son una familia d'aus migratorias omnivoras, con garras luengas y que gosa alvistar-se en grupos de numer variable d'animals, de regular en espacios ubiertos, a ón be pasturan simients y invertebratos. Son monogamas, s'emparellan ta cutio, y a sobén recorren grans distancias ta reproducir-se. As grudas tienen una traquia muito peculiar, pos la i tienen enrolligata en o peito, y ixo fa que lo suyo clamo caracteristico seiga pareixito a lo son d'una trompeta.